સેટેલાઈટ પોલીસે બીજા દિવસે સવારે પી.આઈ.ને ઘટનાની જાણ થાય તે પહેલા મામલો મીડિયામાં ગાજવા લાગ્યો હતો. જેના પગલે સિનિયર અધિકારીઓ દોડતા થયા હતા. પીડિતાને તાત્કાલીક સેટેલાઈટ પોલીસ સ્ટેશન બોલાવીને નિવેદન લેવાનું શરૂ થયું ત્યાં જ તપાસ મહિલા ક્રાઇમ બ્રાન્ચને ટ્રાન્સફર કરી દેવાઈ હતી. મહિલા ક્રાઇમ બ્રાન્ચમાં ફરિયાદ ટ્રાન્સફર થવાના કારણે મહિલા પોલીસે શરૂઆતથી ફરી એકવાર નિવેદન નોંધવાનું શરૂ કર્યું અને પૂછપરછ પણ કરી હતી. બીજા દિવસે પણ પીડિતાને બોલાવીને વિશેષ નિવેદન નોંધવામાં આવ્યું અને ત્યારબાદ ક્રાઇમ બ્રાન્ચમાં સંયુક્ત પોલીસ કમિશનર અને ડીસીપી સમક્ષ તેની પૂછપરછ કરાઈ હતી. આમ ફરિયાદ, નિવેદન અને પૂછપરછ સતત ટલ્લે ચડ્યા હતા.